**ΕΝΔΕΙΚΤΙΚΕΣ ΑΠΑΝΤΗΣΕΙΣ**

**3.α.**Για την απάντηση στο ερώτημα οι μαθητές/-τριες αναμένεται, μέσα από την κριτική ανάγνωση του κειμένου, να αξιοποιήσουν τις κατάλληλες πληροφορίες:

* «Η παραχώρηση Συντάγματος δεν μετέβαλε… διαλύθηκε αμέσως μετά την επιτυχία.»

Από την ιστορική αφήγηση του σχολικού βιβλίου [Η διαμόρφωση και η λειτουργία των πολιτικών κομμάτων στην Ελλάδα (1821-1936), Β. Χειραφέτηση και αναμόρφωση (1844-1880), 2. Η παρακμή των «ξενικών» κομμάτων κατά την περίοδο της συνταγματικής μοναρχίας] μπορούν να αξιοποιηθούν πληροφορίες από τα αποσπάσματα:

* «[…]Τα πολιτικά κόμματα, […] συμπτώματα στασιμότητας και δεν ανταποκρίθηκαν στις νέες ανάγκες, κάτι που τα οδήγησε σε παρακμή[…]»
* «[…]καθώς τα μεγάλα εκκλησιαστικά ζητήματα είχαν λυθεί […] το ρωσικό κόμμα δεν είχε λόγο ύπαρξης, εφόσον δεν είχε θέσεις για πιο επίκαιρα θέματα[…]»
* «[…]Μετά το θάνατο του Κωλέττη, το 1847, το γαλλικό κόμμα πέρασε σε φάση παρακμής, καθώς επικράτησε διαμάχη για τη διαδοχή[...]»
* «[…]Κατά την περίοδο του Κριμαϊκού πολέμου το αγγλικό και γαλλικό κόμμα έχασαν την εμπιστοσύνη των οπαδών τους, […] ναυτικό αποκλεισμό της χώρας[...]»

Μέσα από τη συνδυαστική προσέγγιση πηγής και ιστορικής αφήγησης αναμένεται να δομηθεί ένα συνθετικό κείμενο που να αναφέρει συνοπτικά τους λόγους παρακμής των τριών ξενικών κομμάτων.

**3.β.** Για την απάντηση στο ερώτημα οι μαθητές/-τριες αναμένεται, μέσα από την κριτική ανάγνωση του κειμένου, να αξιοποιήσουν τις κατάλληλες πληροφορίες:

* «Οι πρώτες εκλογές που ακολούθησαν κράτησαν τρεις μήνες κατά τους οποίους η Ελλάδα έγινε λεία των οπλισμένων συμμοριών του Κωλέττη… Η «Μεγάλη Ιδέα» του έδινε πρόσχημα.»

Από την ιστορική αφήγηση του σχολικού βιβλίου [Η διαμόρφωση και η λειτουργία των πολιτικών κομμάτων στην Ελλάδα (1821-1936), Β. Χειραφέτηση και αναμόρφωση (1844-1880), 2. Η παρακμή των «ξενικών» κομμάτων κατά την περίοδο της συνταγματικής μοναρχίας] μπορούν να αξιοποιηθούν πληροφορίες από το απόσπασμα:

* «[…]Ο Κωλέττης, ως αρχηγός του γαλλικού κόμματος, επεδίωκε μια κυβερνητική πολιτική… ένα είδος κοινοβουλευτικής δικτατορίας[…]»

Μέσα από τη συνδυαστική προσέγγιση πηγής και ιστορικής αφήγησης αναμένεται να δομηθεί ένα συνθετικό κείμενο που να περιγράφει την προσωπικότητα του Κωλέττη ως αρχηγού του γαλλικού κόμματος και τον τρόπο με τον οποίο επέδρασε στην πολιτική ζωή της χώρας.